ᱠᱚᱸᱭᱮ ᱠᱳᱨᱤᱭᱟ

ᱮᱛᱚᱢ ᱠᱳᱨᱤᱭᱟ (abbreviated as DPRK, PRK, DPR Korea, or Korea DPR), ᱫᱚ ᱮᱛᱚᱢᱼᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱮᱛᱚᱢ ᱥᱮᱫ ᱜᱚᱱᱚ ᱪᱤᱱ, ᱮᱛᱚᱢ-ᱥᱟᱢᱟᱝ ᱥᱮᱫ ᱨᱟᱥᱤᱭᱟ, ᱥᱟᱢᱟᱝ ᱥᱮᱡ ᱡᱟᱯᱟᱱ ᱫᱚᱨᱮᱭᱟ, ᱠᱚᱧᱮ ᱥᱮᱫ ᱠᱚᱧᱮ ᱠᱳᱨᱤᱭᱟ ᱟᱨ ᱯᱟᱪᱷᱮ ᱥᱮᱫ ᱥᱟᱥᱟᱝ ᱫᱚᱨᱮᱭᱟ ᱢᱮᱱᱟᱜᱼᱟ᱾ ᱮᱛᱚᱢ ᱠᱳᱨᱤᱭᱟ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱛᱮᱭᱟᱨ ᱟᱠᱟᱱᱟ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱛᱟᱭᱚᱢ ᱫᱟᱨᱟᱢ ᱥᱳᱵᱷᱤᱭᱮᱛ ᱥᱟᱢᱚᱨᱤᱠ ᱵᱟᱹᱦᱤᱱᱤ ᱠᱳᱨᱤᱭᱳ ᱩᱯᱳ ᱫᱤᱯ ᱪᱮᱛᱟᱱ ᱟᱠᱩᱣᱟᱜ ᱫᱚᱠᱷᱚᱞ ᱠᱩ ᱦᱟᱴᱟᱣ ᱞᱮᱫᱟ᱾ ᱑᱙᱕᱐ ᱥᱮᱨᱢᱟ ᱛᱟᱭᱚᱢ ᱠᱳᱨᱤᱭᱳ ᱞᱟᱹᱲᱦᱟᱹᱭ ᱯᱚᱨ ᱠᱷᱚᱱ ᱱᱚᱸᱰᱮ ᱫᱚ ᱥᱚᱢᱟᱡᱽᱛᱟᱱᱛᱨᱤᱠ ᱥᱟᱥᱚᱱ ᱪᱟᱹᱞᱩ ᱢᱮᱱᱟᱜᱼᱟ᱾ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱡ ᱞᱟᱹᱴᱩ ᱱᱟᱜᱟᱨ ᱠᱟᱱᱟ ᱯᱤᱭᱚᱝᱤᱭᱟᱝ᱾ ᱟᱱᱢᱳᱠ ᱜᱟᱰᱟ ᱟᱨ ᱛᱩᱢᱟᱱ ᱜᱟᱰᱟ ᱫᱚ ᱮᱛᱚᱢ ᱠᱳᱨᱤᱭᱟ ᱟᱨ ᱜᱚᱱᱚ ᱪᱤᱱ ᱛᱟᱞᱟ ᱛᱮ ᱢᱮᱱᱟᱜᱼᱟ᱾

 ᱱᱟᱜᱟᱢ 
᱑᱙᱑᱐-᱑᱙᱔᱕ ᱥᱮᱨᱢᱟ ᱫᱷᱟᱹᱵᱤᱡ ᱠᱳᱨᱤᱭᱟ ᱫᱚ ᱡᱟᱯᱟᱱᱤ ᱠᱳᱣᱟᱜ ᱫᱚᱠᱷᱚᱞ ᱨᱮ ᱛᱟᱸᱦᱮᱸ ᱠᱟᱱᱟ᱾ 

᱑᱙᱔᱕ ᱥᱮᱨᱢᱟ ᱨᱮ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱨᱮ ᱡᱟᱯᱟᱱ ᱠᱚ ᱦᱟᱨᱟᱣ ᱞᱮᱱ ᱠᱷᱟᱱ ᱩᱝᱠᱩ ᱫᱚ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱴᱷᱮᱱ ᱠᱚ surrender ᱞᱮᱱᱟ᱾ ᱩᱱ ᱡᱚᱠᱷᱚᱡ ᱜᱮ ᱠᱳᱨᱤᱭᱟ ᱵᱷᱟᱜᱽ ᱠᱟᱛᱮ ᱵᱟᱨᱮᱭᱟᱭ ᱱᱟ᱾ ᱮᱛᱚᱢ ᱠᱳᱨᱤᱭᱟ ᱫᱚ ᱥᱚᱢᱟᱡᱽᱛᱟᱱᱛᱨᱤᱠ ᱵᱞᱚᱠ ᱨᱮ ᱠᱚᱧᱮ ᱠᱳᱨᱤᱭᱟ ᱫᱚ ᱟᱢᱮᱨᱤᱠᱟ ᱥᱟᱶᱛᱮ ᱠᱤᱸᱥᱟᱹᱲ ᱵᱞᱚᱠ ᱨᱮᱭ ᱪᱟᱞᱟᱣ ᱮᱱᱟ᱾ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱜᱚᱱᱚᱛᱟᱱᱛᱨᱤᱠ ᱜᱚᱱᱚᱯᱨᱚᱡᱟᱛᱚᱱᱛᱨᱤ ᱠᱳᱨᱤᱭᱟ ᱟᱨ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱯᱨᱚᱡᱟᱛᱚᱱᱛᱨᱤ ᱠᱳᱨᱤᱭᱟ᱾ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱯᱤᱭᱚᱝ ᱤᱭᱟᱝ ᱟᱨ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱤᱣᱩᱞ᱾  

 ᱚᱛᱱᱚ 
ᱮᱛᱚᱢ ᱠᱳᱨᱤᱭᱟ ᱫᱚ ᱮᱥᱤᱭᱟ ᱢᱚᱦᱟᱫᱮᱥ ᱨᱮᱱᱟᱜ ᱠᱳᱨᱤᱭᱳ ᱩᱯᱳ ᱫᱤᱯ ᱨᱮᱱᱟᱜ ᱮᱛᱚᱢ ᱥᱮᱡ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 120,540 km2᱾ ᱮᱛᱚᱢ ᱥᱮᱡ ᱪᱤᱱ ᱟᱨ ᱨᱟᱥᱤᱭᱟ ᱥᱟᱶᱛᱮ ᱟᱨ ᱠᱚᱧᱮ ᱥᱮᱡ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱥᱟᱢᱚᱨᱤᱠ ᱮᱞᱟᱠᱟ ᱥᱟᱶᱛᱮ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱥᱤᱢᱱᱟ᱾ ᱱᱚᱸᱰᱮ ᱫᱚ ᱫᱟᱜ ᱫᱤᱱ ᱟᱹᱰᱤ ᱠᱟᱡᱟᱠᱮ ᱫᱟᱜᱟ ᱟᱨ ᱨᱟᱵᱟᱝ ᱫᱤᱱ ᱫᱚ ᱟᱹᱰᱤ ᱠᱟᱡᱟᱠ ᱜᱮᱭ ᱨᱟᱵᱟᱝᱼᱟ᱾ ᱯᱟᱪᱷᱮ ᱥᱮᱡ ᱯᱤᱛ ᱫᱚᱨᱮᱭᱟ ᱨᱮᱱᱟᱜ ᱥᱚᱢᱟᱱ ᱚᱛ ᱦᱟᱥᱟ ᱥᱮᱡ ᱜᱮ ᱢᱟᱹᱱᱢᱤ ᱫᱚ ᱡᱟᱹᱥᱛᱤ ᱠᱚ ᱛᱟᱸᱦᱮᱸᱱᱟ᱾ ᱱᱚᱸᱰᱮᱱᱟᱜ ᱡᱟᱹᱥᱛᱤ ᱵᱷᱟᱜᱽ ᱜᱟᱰᱟ ᱜᱮ ᱯᱟᱪᱷᱮ ᱥᱮᱡ ᱪᱟᱞᱟᱣ ᱠᱟᱛᱮ ᱯᱤᱛ ᱩᱯᱳ ᱫᱚᱨᱮᱭᱟ ᱨᱮ ᱢᱮᱥᱟ ᱟᱠᱟᱱᱟ᱾ ᱪᱤᱱ ᱟᱨ ᱚᱫᱮᱯᱟᱥᱮ ᱮᱞᱟᱠᱟ ᱠᱷᱚᱡ ᱱᱚᱸᱰᱮ ᱫᱚ ᱫᱷᱟᱹᱨᱛᱤ ᱞᱟᱲᱟᱣ ᱦᱚᱸ ᱠᱚᱢ ᱜᱮᱭᱟ᱾

 ᱢᱟᱹᱱᱢᱤ ᱮᱞ 
ᱮᱛᱚᱢ ᱠᱳᱨᱤᱭᱟ ᱨᱮ ᱫᱚ ᱠᱳᱨᱤᱭᱳ ᱢᱟᱹᱱᱢᱤ ᱜᱮ ᱠᱚ ᱡᱟᱹᱥᱛᱤᱭᱟ᱾ ᱤᱱᱟᱹ ᱛᱟᱭᱚᱢ ᱡᱟᱯᱟᱱᱤ ᱟᱨ ᱪᱤᱱᱟ ᱦᱚᱸ ᱠᱤᱪᱷᱩ ᱢᱮᱱᱟᱜ ᱠᱳᱣᱟ᱾ ᱒᱐᱐᱘ ᱥᱮᱨᱢᱟ ᱨᱮ ᱮᱛᱚᱢ ᱠᱳᱨᱤᱭᱟ ᱨᱮᱱ ᱢᱟᱹᱱᱢᱤ ᱮᱞ ᱛᱟᱸᱦᱮᱸ ᱠᱟᱱᱟ ᱒ ᱠᱳᱴᱤ ᱔᱐ ᱞᱟᱠᱷ ᱠᱷᱚᱱ ᱠᱤᱪᱷᱩ ᱡᱟᱹᱥᱛᱤ᱾ 

ᱠᱳᱨᱤᱭᱳ ᱯᱟᱹᱨᱥᱤ ᱜᱮ ᱮᱛᱚᱢ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽ ᱯᱟᱹᱨᱥᱤ ᱠᱟᱱᱟ᱾ ᱱᱚᱸᱰᱮ ᱫᱚ ᱮᱴᱟᱜ ᱦᱩᱰᱤᱧ ᱡᱟᱹᱛᱤ ᱠᱩ ᱵᱟᱹᱱᱩᱜ ᱠᱷᱟᱹᱛᱤᱨ ᱮᱴᱟᱜ ᱯᱟᱹᱨᱥᱤ ᱨᱮᱱᱟᱜ ᱪᱚᱞ ᱦᱚᱸ ᱵᱟᱹᱱᱩᱜᱼᱟ᱾ 

 ᱟᱨᱦᱚᱸ ᱧᱮᱞᱢᱮ 

 Index of North Korea-related articles
 Outline of North Korea

 ᱵᱟᱨᱦᱮ ᱡᱚᱱᱚᱲ 

 Government websites

 KCNA – website of the Korean Central News Agency
 Naenara – the official North Korean governmental portal Naenara
 DPRK Foreign Ministry - official north Korean foreign ministry website
 The Pyongyang times- official foreign language newspaper of the DPRK

 General websites


 Official webpage of the DPR of Korea - Administered by the Korean Friendship Association
 38North
 North Korea profile at BBC News
 North Korea – link collection (University of Colorado at Boulder Libraries GovPubs)
 NKnews- a professional news agency covering North Korean topics.
 Friend.com.kp – website of the Committee for Cultural Relations with Foreign Countries
 Korea Education Fund
 Rodong Sinmun – the newspaper of the Central Committee of the Workers' Party of Korea Rodong Sinmun
 Uriminzokkiri 
 DPRK Portal
 United Nations Office of the High Commissioner for Human Rights – Report of the Commission of Inquiry on Human Rights in the Democratic People's Republic of Korea

 ᱥᱟ.ᱠᱷᱭᱟ.ᱛ

ᱛᱷᱚᱠ:ᱫᱤᱥᱟᱹᱢ 
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ